

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.4 | 2025. gada 31. jūlijā |

**21.**

# Par Ogres novada pašvaldības budžeta līdzekļu piešķiršanu sakrālā mantojuma celtņu saglabāšanai

# Pamatojoties uz Ogres novada pašvaldības (turpmāk – Pašvaldība) 2024. gada 25. aprīļa saistošajiem noteikumiem Nr.14/2024 “Par Ogres novada pašvaldības konkursu “Sakrālā mantojuma celtņu saglabāšana Ogres novadā””, vērtēšanas komisija 2025. gadā ir saņēmusi un izvērtējusi deviņus iesniegumus Pašvaldības finansējuma saņemšanai.

# Noklausoties Pašvaldības Centrālās administrācijas Attīstības un plānošanas nodaļas vadītājas Aijas Romanovskas sniegto informāciju par minēto iesniegumu saturu, vērtēšanas kritērijiem un, pamatojoties uz Pašvaldību likuma 4. panta pirmās daļas 5. punktu, kas noteic pašvaldības autonomo funkciju - sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm, Pašvaldības 2024. gada 25. aprīļa saistošo noteikumu Nr.14/2024 “Par Ogres novada pašvaldības konkursu “Sakrālā mantojuma celtņu saglabāšana Ogres novadā”” 27. punktu un konkursa “Sakrālā mantojuma celtņu saglabāšana Ogres novadā” vērtēšanas komisijas 2025. gada 9. jūlija lēmumu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Apstiprināt** Ogres novada pašvaldības konkursa “Sakrālā mantojuma celtņu saglabāšana Ogres novadā” vērtēšanas komisijas izvērtētos un finansējuma saņemšanai izvirzītos iesniegumus un finansējuma saņemšanai izvirzītās sakrālā mantojuma celtnes saskaņā ar iesniegumu izvērtējumu pielikumā, piešķirot tiem kopējo finansējumu 18 000 EUR (astoņpadsmit tūkstoši *euro*) apmērā no Ogres novada pašvaldības 2025. gada budžeta valdības funkcijas 08.4001 plānotajiem 18 000 EUR (astoņpadsmit tūkstoši *euro*).
2. **Uzdot** Ogres novadapašvaldības Centrālās administrācijas Juridiskajai nodaļai organizēt līgumu slēgšanu ar finansējuma saņēmējiem par finansējuma piešķiršanu un izlietošanu saskaņā ar Ogres novada pašvaldības domes šī lēmuma pielikumu.
3. **Kontroli par lēmuma izpildi uzdot** Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka A. Kraujas paraksts)